दिल्ली के उपराज्यपाल जनरल नजीब जंग और मुख्यमंत्री अरविंद केजरीवाल के बीच अधिकारों को लेकर छिड़ी जंग को थामने के लिए केंद्रीय गृह मंत्रालय ने दोनों को संविधान के मुताबिक काम करने की सलाह दी है. सोमवार को पत्रकारों से वार्ता में गृह राज्यमंत्री किरण रिजिजू ने कहा कि दिल्ली एक केंद्रशासित प्रदेश है. यहां के उपराज्यपाल और मुख्यमंत्री के पास निश्चित संवैधानिक दायित्व है जिनका उन्हें पालन करना चाहिए.